Losside ja mõisate teenuste valik on lai – ammulaskmisest või kahurist tulistamisest ja keskaegses stiilis pulmadest kuni koguni kohtumiseni lossi vaimuga. Kes ei teaks parun Münchhausenit, kuulsat valetajat, kes rääkis ainult tõtt! Ta on tõepoolest reaalne ajalooline isik: elas Dunte mõisas ja tema teisik elab seal tänaseni. Nüüd on Dunte mõisas avatud Münchhauseni muuseum, kus ei ole mitte ainult huvitav ekspositsioon kuulsa valetaja teemal. Seal saab ka pidada pulmi paruni õnnistusega või korralikult lõbutseda Balti suurimal laevaatraktsioonil. See on 30 meetrit pikk, 4,5 meetrit lai ja mast Münchhauseni lipuga ulatub 15 meetri kõrgusele. Lastele siin on kolm liugmäge, kaks allalasketoru, neli silda, viis kiike, kuus läbironitavat tünni ja kümme kahurit.
Nelja meetri kõrgusele laeva pardast ulatub vaatetorn.
Teisedki mõisad pakuvad võimalusi eksklusiivseks puhkuseks. Näiteks on Anna mõisas (Zaube vallas) saadaval lilleõlimassaaž. Protseduuri lõpus nauditakse rohelisel ristikuvaibal puhates värskelt pigistatud puuviljanektarit. Võib ka nautida looduse taastavat mõju ja masseerija käsi piima, mee, pohlade, savi ja Lätis toodetud biokosmeetikaga. Mārciena mõis pakub palju erinevaid massaaže, spaad, näohooldusprotseduuride programmi. Massaaž taevakivide või kuningbambuse pulkadega, Burgundia veini protseduur, šokolaadimassaaž – need on vaid väike osa võimalustest. Soovite pühenduda aktiivsele puhkusele? Smuku muiža (Remte vallas) pakub takistusterada: köit mööda üles ja alla, üle puu ronimine ja rippuvad liikuvad kotid on vaid mõni takistustest, mis võimaldavad osavust ja jõudu proovile panna. Turaida loss pakub kord aastas võistlusi: kes jõuab kiiremini 38 meetrit kõrgesse torni! Soovite lasta vibu või ambu või visata kirvest märki? Ka sellised lõbustused on saadaval rüütlilossimüüride juures. Omamoodi uudishimulikud võivad õppida iidseid ametisaladusi. Krustpilsi lossis on võimalik valada nii küünlaid kui ka tinaehteid, meisterdada saab ka „vanaema pabernukkude töökojas“. Teravamate emotsioonide armastajad võivad end registreerida ööekskursioonile. Võib-olla kuulete lossi keldrites kummituse – Pruuni daami - naeru ja samme? Muide, kummitus on peaaegu igas Läti lossis, mille müürid on salvestanud palju legendaarseid ja reaalseid lugusid. Põhjalikumat informatsiooni puhkusest ja marsruutidest Läti lossidesse ja mõisatesse saab siit.